Turun Nuori Teatteri: Prinsessa Pikkiriikki
2021-07-24 14:00 - 14:45, 2021-07-25 11:30 - 12:15, 2021-07-25 14:00 - 14:45, 2021-07-28 14:00 - 14:45, 2021-08-06 11:30 - 12:15, 2021-08-06 14:00 - 14:45 UTC | Uittamo Paviljonki, Rykmentintie 29, TURKU, 20880, Suomi
Hannele Lampelan kirjasta dramatisoinut Lija Fischer
Ohjaus: Suvi Aarrekari
Prinsessa Pikkiriikki herää aivan justiinsa niin, kuin muinakin aamuina keltaisessa puutalossa, jossa hänen lisäkseen asuvat Makkara-taikakoira sekä äiti ja isä. Aamupuuron jälkeen äiti kertoo järkyttävän uutisen – äidin sisuskaluihin on päässyt JOKU ja se JOKU aikoo muuttaa heille asumaan. Tämmöinen peli ei vetele. Onneksi Makkara taikoo kaikki aikuiset himpskattiin, jotta Pikkiriikki voi tuumailla uutista oikeasta ja vasemmasta näkökulmasta. Hän ei aio jäädä märehtimään vaan lähtee seikkailemaan. Matkan varrella hän näyttää Räkä-Eetulle, ettei hänelle ryttyillä ja tapaa oikean ystävän, Prinsessa Pöjöläisen. Pikkiriikki tuntee kiukkukohtauksen saapuvan ihan justiinsa. Ja vaikka Makkara onkin ihan hyvä hipsuttaja, tarvitaan paikalle urpoa pikkuveljeä kantava äiti parantamaan flunssainen Prinsessa Pikkiriikki.
Näytökset Uittamon Paviljongin tanssilavalla, Rykmentintie 29 20880 Turku.
Esityksen kesto on noin 45 minuuttia, ei väliaikaa.
Uittamon Paviljongilla on mahdollista myös ruokailla. Ravintolapalveluista vastaa Mari Harittu. Varaukset ja tiedustelut: mari@lonestar.fi / 040-9003841

Turun Nuori Teatteri: Sketsirevyy Valheen paikka
2021-07-24 19:00 - 21:00, 2021-07-26 19:00 - 21:00, 2021-07-27 19:00 - 21:00, 2021-08-12 19:00 - 21:00, 2021-08-13 19:00 - 21:00, 2021-08-14 14:00 - 16:00
Joskus teet sitä pakon edessä, toisinaan huvin vuoksi. Arjessa ne ovat usein valkoisia, mutta niillä on lyhyet jäljet. Valehteleminen. Onko se aina väärin? Miksi ihminen puhuu paskaa? Valheen paikka on freesi kokoillan sketsirevyy, joka kertoo totuuden epätotuudesta. Lennokasta komediaa ja terävää sanailua rytmittää tarttuva musiikki. Turun Nuori Teatteri laittaa parastaan ja naurattaa sinut vatsakrampin partaalle! Vai luuletko että valehtelemme?
Käsikirjoitus Jere Hultin ja Ilmari Nera
Ohjaus Jere Hultin
Musiikin sovitus Lauri Grönroos

Lavalla teitä naurattavat huikean taitavat näyttelijämme Ronja Keiramo, Joonatan Perälä ja Eemeli Väisänen.
Näytökset Uittamon Paviljongin tanssilavalla, Rykmentintie 29 20880 Turku. Sisäänkäynti näytökseen tapahtuu Uittamo Paviljonki ravintolan kautta.
Uittamon Paviljongilla on mahdollista myös ruokailla. Ravintolapalveluista vastaa Mari Harittu. Varaukset ja tiedustelut: mari@lonestar.fi / 040-9003841

Turun Nuori Teatteri: Prinsessa Pikkriikki
2021-07-28 11:30 - 12:15

Uittamon avajaiset/ Kakku Pojat
2022-04-30 18:00 - 2022-05-01 01:00
Tätä on odotettu!
Kesä, Uittamo Paviljonki ja kaupungin upein terassi!
Uittamo Paviljonki avaa ovensa tietenkin Kakkujen tahtiin. Tarjolla kuumia ja kylmiä juomia sekä tietenkin Kakku Pojat.

Luuvitonen Uittamolla!
2022-05-13 19:00 - 2022-05-14 00:00
LUUVITONEN – SUOMALAISEN ROCK-MUSIIKIN LÄHETTILÄS
LUUVITONEN Esittää mm. KLAMYDIAN, POPEDAN ja YÖn tuotantoa, erityisesti radiosoittoa saanutta materiaalia, unohtamatta kuitenkaan kaikkien tuntemia klassikoita. Mausteeksi mukaan on tuotu hittejä myös muutamalta muulta artistilta. Kaikenkaikkiaan monissa liemissä keitetyt, pitkän linjan rokkarit esittävät railakasta, iloista ja rehellistä Suomalaista ”vanhan liiton” rokkia , jonka mukana on yleisönkin kiva hoilottaa.
Ota matkalippu suomalaisen rock-kulttuurin ytimeen, aitojen ja syvien kansanrivien sisuksiin, savuisiin kapakoihin ja aitoihin rockluoliin, ja päästele ”höyryjä” yhdessä sielunkumppaneittesi kanssa… AIKAMATKA NUORUUDEN MUISTOIHIN ON NYT MAHDOLLISTA!

Turun Nuori Teatteri: Musiikkihupailu Tikulla silmään
2022-06-23 19:00 - 21:00, 2022-06-28 19:00 - 21:00, 2022-06-30 19:00 - 21:00, 2022-07-01 19:00 - 21:00, 2022-07-05 19:00 - 21:00, 2022-07-07 19:00 - 21:00, 2022-07-08 19:00 - 21:00, 2022-07-12 19:00 - 21:00 and 7 more dates
Turun Nuori Teatteri viettää tänä vuonna 50-vuotisjuhliaan, mutta sen lisäksi tänä vuonna tulee myös kuluneeksi 20 vuotta teatterin ensimmäisestä kesäisestä musiikkihupailusta. Sen kunniaksi tänä kesänä Uittamon lavalla nähdään jotain uutta, mutta myös jotain vanhaa – ja ehkä jopa jotain lainattua ja sinistä! Tikulla silmään muistelee menneitä ja tarjoilee parhaita paloja vuosien varrelta – unohtamatta kuitenkaan uusia, nauruhermoja kutkuttavia sketsejä. Tuttuun tapaan upeat musiikkinumerot rytmittävät sketsitykitystä. Tule juhlimaan kanssamme ja katsomaan miten teatterin nuoret lahjakkuudet herättävät klassikot henkiin uudella innolla!
Teoksen käsikirjoituksen on aiempien vuosien sketseistä koonnut ja uusiin kirjoittamiinsa sovittanut Mikko Joukamaa ja sen ohjaa Sami Markus. Molemmat komediakonkarit ovat olleet mukana jo Turun Nuori Teatterin ensimmäisissä hupailuissa.
Musiikin esitykseen, sekä lauluopetuksen hoitaa viime vuoden tapaan Lauri Grönroos ja lavalla nähdään TNT:n kirkkaimmat tähdet Iida Arki, Rasmus Hakala, Laura Lalli, Kalle Mäki ja Helmi Nolvi.
Näytökset Uittamon Paviljongin tanssilavalla, Rykmentintie 29 20880 Turku. Sisäänkäynti näytökseen tapahtuu Uittamo Paviljonki ravintolan kautta.
Uittamon Paviljongilla on mahdollista myös ruokailla. Ravintolapalveluista vastaa Mari Harittu. Varaukset ja tiedustelut: mari@lonestar.fi / 040-9003841
